Kriza je prilika za novi početak

Ova kriza promijenila je cijeli svijet. Koliko nas je razdvojila toliko nas je i ujedinila. Svaki dan svi pratimo vijesti iz naše zemlje i iz drugih zemalja. Meni je ova kriza promijenila plan za ovo proljeće.

 Na početku mi je bilo super, nema škole, nema prakse, ne trebam se buditi rano ujutro... Malo sam zanemario i obaveze u online nastavi. (Pa tko će to sve provjeravati?) Igrao sam igrice cijeli dan. Nakon mjesec dana takvoga života ništa više nije bilo super. Moram raditi zadaće koje nisam na vrijeme predao. Nedostaju mi prijatelji. Prije mi je bilo dosadno i glupo čekati bus na stanici, a sada bih čekao, samo da ide bilo gdje.

Ne vjerujem da ovo pišem, ali nedostaje mi škola. Više mi se ne igraju igrice. Volio bih da sve bude kao prije. Dugo nisam video ni baku, ni kuma, ni susjede. Mislim da i drugim ljudima nedostaje svakodnevica. Također mislim da su svi shvatili da prije i nije bilo tako loše. Ja ću se sigurno više družiti s prijateljima, voziti bicikl i igrati nogomet s bratom.

 Žaliti se na prepun bus i na par zadaća... Nikad više!!! Samo ne želim više čuti nijednu riječ vezanu za korona virus. Mislim da su ljudi puno naučili u proteklih mjesec dana i da će se više družiti i paziti jedni na druge.

 Matija Sučevac, 1d